রুই পাত্রিসিও
রুই পেদ্রো দস সান্তোস পাত্রিসিও, ComM (পর্তুগিজ উচ্চারণ: [ˈʁuj pɐˈtɾisju]; জন্ম: ১৫ ফেব্রুয়ারি ১৯৮৮) হলেন একজন পর্তুগিজ পেশাদার ফুটবলার, যিনি ২০১৮ পর্যন্ত পর্তুগিজ ক্লাব স্পোর্চিং সিপি দলে খেলেছেন। এখন তিনি প্রিমিয়ার লিগে উলভারহ্যাম্পটন ওয়ান্ডারার্স এবং পর্তুগাল জাতীয় দলে একজন গোলরক্ষক হিসেবে খেলেন। তিনি তার ক্যারিয়ারের সম্পূর্ণ সময় স্পোর্চিং সিপিতে অতিবাহিত করছেন। তিনি মাত্র ১৮ বছর বয়সে, ২০০৬ সালে স্পোর্চিং সিপির হয়ে অভিষেক করেন। তিনি এপর্যন্ত এই ক্লাবের হয়ে ৩০০-এর অধিক ম্যাচ খেলেছেন। তিনি ২০১০ সালে, পর্তুগাল জাতীয় দলের হয়ে অভিষেক করেন। তৎকালীন ম্যানেজার পাউলো বেন্তো তাকে দলে ডাক দেন। তিনি ২০১২ উয়েফা ইউরো, ২০১৪ ফিফা বিশ্বকাপ এবং ২০১৭ ফিফা কনফেডারেশন্স কাপের মতো প্রতিযোগিতায় পর্তুগালের প্রতিনিধিত্ব করেছেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।